**Základná škola Komenského, Sabinov**

**Komenského 13**

**083 01 Sabinov**

**Vnútorný predpis pre**

vybavovanie podnetov podľa zák. č. 307/2014 Z.z. Zákon o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov

Verzia: 1

Mgr. Peter Haas

Vnútorný predpis schválil: …................................................................

Mgr. Tibor Maček

Zodpovedná osoba: …................................................................

Obsah

[1 Vymedzenie pojmov 3](#_Toc430589088)

[2 Podávanie podnetov 3](#_Toc430589089)

[3 Preverovanie podnetov a oprávnenia zodpovednej osoby pri preverovaní podnetov 4](#_Toc430589090)

[4 Spracúvanie osobných údajov uvedených v podnete 5](#_Toc430589091)

[5 Evidovanie podnetov 6](#_Toc430589092)

[6 Záverečné ustanovenia 6](#_Toc430589093)

## 

# Vymedzenie pojmov

1. Podnetom je:
   1. oznámenie vrátane anonymného oznámenia, ktorým sa rozumie uvedenie skutočností, o ktorých sa fyzická osoba dozvedela v súvislosti s výkonom svojho zamestnania, povolania, postavenia alebo funkcie a ktoré môžu významnou mierou prispieť alebo prispeli k objasneniu závažnej protispoločenskej činnosti alebo k zisteniu alebo usvedčeniu jej páchateľa,
   2. neanonymné podanie fyzickej osoby o inej protispoločenskej činnosti ako závažnej protispoločenskej činnosti, o ktorej sa dozvedela v súvislosti s výkonom svojho zamestnania, povolania, postavenia alebo funkcie.
2. Závažnou protispoločenskou činnosťou sa rozumie protiprávne konanie, ktoré je
   1. niektorým z trestných činov poškodzovania finančných záujmov Európskych spoločenstiev podľa [§ 261 až 263 Trestného zákona](http://www.zakonypreludi.sk/zz/2005-300#f6359899), trestným činom machinácie pri verejnom obstarávaní a verejnej dražbe podľa [§ 266 Trestného zákona](http://www.zakonypreludi.sk/zz/2005-300#f6359939), niektorým z trestných činov verejných činiteľov podľa ôsmej hlavy druhého dielu osobitnej časti Trestného zákona alebo niektorým z trestných činov korupcie podľa ôsmej hlavy tretieho dielu osobitnej časti Trestného zákona,
   2. trestným činom, za ktorý Trestný zákon ustanovuje trest odňatia slobody s hornou hranicou trestnej sadzby prevyšujúcou tri roky, alebo
   3. správnym deliktom, za ktorý možno uložiť pokutu s hornou hranicou vo výške najmenej 50 000 eur,
3. Podnet, v ktorom nie je uvedené meno, priezvisko a adresa pobytu osoby, ktorá ho podáva, sa považujú za anonymné.

# Podávanie podnetov

1. Podnet možno podať písomne alebo elektronickou formou.
2. Písomný podnet sa podáva zodpovednej osobe alebo do podateľne zamestnávateľa, ktorá je povinná doručený podnet bezodkladne odovzdať zodpovednej osobe.
3. Zodpovednou osobou u zamestnávateľa je Mgr. Tibor Maček, s doručovacou adresou: Mgr. Tibor Maček, Komenského 13, 083 01 Sabinov.
4. Podanie podnetu elektronickou formou je možné uskutočniť na adresu zodpovednej osoby: [tibormacek@centrum.sk](mailto:tibormacek@centrum.sk). Tento spôsob podávania podnetu je prístupný u zamestnávateľa 24 hodín denne.

# Preverovanie podnetov a oprávnenia zodpovednej osoby pri preverovaní podnetov

1. Na preverovanie podnetov je príslušná zodpovedná osoba zamestnávateľa.
2. Pri prešetrovaní podnetu sa vychádza z jeho obsahu, bez ohľadu na jeho označenie.
3. Ak z obsahu podnetu vyplýva, že podnetom je iba časť podania, prešetrí sa len časť podania.
4. Pokiaľ z obsahu podania vyplýva, že nejde o podnet podľa tohto vnútorného predpisu, ale na vybavenie podania je príslušný iný orgán, zodpovedná osoba podanie vráti spolu s inštrukciami na ktorý orgán sa musí podávateľ obrátiť.
5. Zodpovedná osoba je povinná preveriť podnet najneskôr do 90 kalendárnych dní od jeho prijatia.
6. V odôvodnených prípadoch môže zodpovedná osoba lehotu uvedenú v predchádzajúcom bode predĺžiť o ďalších 30 dní. O tejto skutočnosti, ako aj o dôvodoch predĺženia lehoty je povinná podávateľa podnetu bezodkladne informovať, to neplatí v prípade anonymného podnetu.
7. Celková lehota preverovania podnetu nesmie prekročiť 120 dní od jeho prijatia.
8. V prípade potreby doplnenia alebo upresnenia údajov uvedených v podnete zodpovedná osoba bez zbytočného odkladu vyzve podávateľa podnetu na jeho doplnenie alebo upresnenie s určením lehoty na uskutočnenie tohto úkonu.
9. Pokiaľ podnet smeruje voči konkrétnemu zamestnancovi alebo štatutárnemu zástupcovi zamestnávateľa (ďalej len „dotknutý zamestnanec a štatutárny zástupca“), zodpovedná osoba bez zbytočného odkladu oboznámi dotknutého zamestnanca alebo štatutárneho zástupcu s obsahom podnetu a umožní mu vyjadriť sa k nemu, ako aj predložiť doklady, písomnosti či iné informácie potrebné na spoľahlivé preverenie veci. Pri oboznamovaní s obsahom podnetu je zodpovedná osoba povinná dbať na zachovanie mlčanlivosti o totožnosti podávateľa podnetu a na ochranu osobných údajov podľa zákona č. 122/2013 Z. z. V prípade, že z informácií, ktoré sú súčasťou alebo prílohou podnetu, možno vyvodiť totožnosť podávateľa podnetu, zodpovedná osoba s takýmito informáciami dotknutého zamestnanca ani štatutárneho zástupcu neoboznámi, ale vyzve ho len na uvedenie, resp. predloženie skutočností nevyhnutných na spoľahlivé preverenie podnetu.
10. Zodpovedná osoba je oprávnená v potrebnom rozsahu písomne vyzvať podávateľa podnetu, ako aj zamestnávateľa, dotknutého zamestnanca či štatutárneho zástupcu na spoluprácu pri preverovaní podnetu spolu s určením primeranej lehoty na poskytnutie súčinnosti.
11. O výsledku preverenia podnetu spíše zodpovedná osoba písomný záznam, v ktorom zhrnie skutočnosti, ktoré uvádza podávateľ podnetu, a zároveň sa vyjadrí ku každej skutočnosti, a to z hľadiska preverenia pravdivosti tvrdených skutočností a z hľadiska posúdenia ich právnej relevancie vo vzťahu k možnému naplneniu prvku protiprávnosti.
12. Pred vyhotovením záznamu o výsledku preverenia podnetu zodpovedná osoba umožní podávateľovi podnetu vyjadriť sa k zisteným záverom. Pokiaľ podávateľ podnetu uvedie nové skutočnosti alebo so zistenými závermi nesúhlasí, zodpovedná osoba sa musí s týmito skutočnosťami a nesúhlasnými námietkami vysporiadať v písomnom zázname o výsledku preverenia podnetu s uvedeným, či sú tieto skutočnosti a námietky opodstatnené.
13. Výsledok preverenia podnetu vo forme písomného záznamu je zodpovedná osoba povinná zaslať podávateľovi podnetu najneskôr do 10 dní od jeho preverenia.
14. Zodpovedná osoba a jej zamestnávateľ sú povinní zachovávať mlčanlivosť o totožnosti podávateľa podnetu.
15. Z preverovania podnetu je zodpovedná osoba vylúčená zamestnávateľom v nasledujúcich prípadoch:

a) Pokiaľ podnet smeruje priamo voči zodpovednej osobe.

b) Pokiaľ, vzhľadom na skutočnosti uvádzané v podnete alebo okolnosti prípadu, možno mať pochybnosti o nezaujatosti zodpovednej osoby vzhľadom na pomer zodpovednej osoby k preverovanej veci, k podávateľovi podnetu alebo k iným dotknutým stranám, ktorých sa podnet tiež priamo alebo nepriamo dotýka.

1. Na preverovanie tohto podnetu zamestnávateľ urči inú zodpovednú osobu.
2. Podanie podnetu sa nesmie stať podnetom ani dôvodom na vyvodzovanie dôsledkov, ktoré by podávateľovi podnetu spôsobili akúkoľvek ujmu.
3. Pokiaľ sa v prípade preverovania podnetu preukáže, že došlo k spáchaniu trestného činu, zodpovedná osoba je túto skutočnosť povinná oznámiť orgánom činným v trestnom konaní.

# Spracúvanie osobných údajov uvedených v podnete

1. Na účely vedenia evidencie podnetov je zamestnávateľ oprávnený spracúvať osobné údaje uvedené v podnete v rozsahu: meno, priezvisko, dátum narodenia, adresa pobytu, miesto výkonu práce, označenie zamestnávateľa, ako aj ostatné údaje, ktoré môžu byť súčasťou procesu objasňovania protispoločenskej činnosti. Tieto údaje je zamestnávateľ oprávnený poskytovať tretím osobám (prokuratúre, súdu, inšpektorátu práce a iným oprávneným subjektom v zmysle zákona), ak mu to priamo ukladá všeobecne záväzný právny predpis.
2. Ďalej je zamestnávateľ oprávnený bez súhlasu dotknutej fyzickej osoby spracúvať osobné údaje:

a) ktoré už boli zverejnené v súlade so zákonom a prevádzkovateľ ich náležite označil ako zverejnené,

b) ktorých spracúvanie je nevyhnutné na ochranu práv a právom chránených záujmov prevádzkovateľa alebo tretej strany, najmä osobné údaje spracúvané v rámci ochrany majetku, finančných alebo iných záujmov prevádzkovateľa a osobné údaje spracúvané na zabezpečenie bezpečnosti prevádzkovateľa prostredníctvom kamier alebo obdobných systémov; to však neplatí, ak pri takomto spracúvaní osobných údajov prevažujú základné práva a slobody dotknutej osoby, ktoré podliehajú ochrane podľa tohto zákona,

c) spracúvanie osobných údajov je nevyhnutné na splnenie dôležitej úlohy realizovanej vo verejnom záujme alebo

d) ide o osobitné kategórie osobných údajov, ktoré dotknutá osoba sama zverejnila alebo sú nevyhnutné pri uplatňovaní jej právneho nároku.

# Evidovanie podnetov

1. Zodpovedná osoba je povinná viesť evidenciu podnetov (podľa prílohy týchto zásad), v ktorej zaznamenáva nasledujúce údaje:

a) dátum doručenia podnetu,

b) meno, priezvisko a adresa pobytu podávateľa podnetu; v prípade anonymného podnetu sa uvedie iba poznámka, že ide o anonymný podnet,

c) predmet podnetu,

d) výsledok preverenia podnetu,

e) dátum skončenia preverenia podnetu.

1. Každý novoprijatý podnet je zodpovedná osoba povinná bezodkladne zaevidovať v evidencii podnetov pod číslom podnetu, ktorý pozostáva z poradového čísla jeho doručenia a roku doručenia.
2. Zamestnávateľ je povinný údaje uvedené v odseku 1 uchovávať v evidencii podnetov tri roky odo dňa doručenia podnetu.

# Záverečné ustanovenia

1. Táto smernica nadobúda platnosť a účinnosť od 01.07.2015.
2. Zamestnanci boli oboznámený s týmto vnútorným predpisom dňa ...........

**Potvrdenie o oboznámení sa s vnútorným predpisom pre vybavovanie podnetov podľa zák. č. 307/2014 Z.z. Zákon o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov**

Svojím podpisom potvrdzujem, že som bol dňa ............. oboznámený/á s vyššie uvedeným vnútorným predpisom:

|  |  |
| --- | --- |
| Meno a priezvisko | Podpis |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Príloha:

**EVIDENCIA PODNETOV V ZMYSLE ZÁKONA č. 307/2014**

Zamestnávateľ podľa § 11 ods. 1 zákona č. 307/2014 Z. z. je povinný po dobu troch rokov odo dňa doručenia podnetu viesť evidenciu podnetov v rozsahu

|  |  |  |  |  |  |
| --- | --- | --- | --- | --- | --- |
| **Číslo podnetu** | **Dátum doručenia podnetu** | **Meno, priezvisko a adresa pobytu oznamovateľa resp. anonymný podnet** | **Predmet podnetu** | **Výsledok preverenia podnetu** | **Dátum skončenia preverenia podnetu** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |